You Need to Calm Down
השפעה

ב-1 ביוני 2019 יזמה סוויפט עצומה ב-Change.org, שנקראה "תמיכה בחוק השוויון", שנועדה עבור תמיכת הסנאט של ארצות הברית, בהעברת חוק השוויון הפרו-להט"בי בקונגרס המדינה; החוק אוסר על אפליה "על רקע מין, נטייה מינית, זהות מגדרית או היריון, לידה או מצב רפואי, כמו גם אפליה מינית". כמו כן, הוצגה הודעה הקוראת לצופים לחתום על העצומה שהופיעה בסוף הקליפ של "You Need to Calm Down"; נכתב בה: "בואו נראה את גאוותנו באמצעות דרישה לאומית ונדאג שהחוקים שלנו באמת יתייחסו לכל אזרחינו באופן שווה. אנא חתמו על עצמותי לתמיכה של הסנאט בחוק השוויון ב-Change.org". החל מ-12 באפריל 2020, יש לעצומה למעלה מ-704,000 חתימות, כולל אלה של סנאטורים דמוקרטים ומועמדים לנשיאות כמו אליזבת וורן, איימי קלובשר, אד מרקי, קירסטן ג'יליברנד, טים קיין, קורי בוקר ובטו או'רורק. סוויפט הפנתה מכתב לסנאטור הרפובליקני למאר אלכסנדר מטנסי, מדינת מולדתה וביקשה ממנו ומהסנאטורים האחרים לתמוך בחוק. היא כתבה כי "לאפשר לאזרחים אמריקאים עבודה או דיור על בסיס מי שהם אוהבים או איך שהם מגדירים את עצמם זה לא אמריקאי, ואפילו אכזרי".
יציאתו של "You Need to Calm Down" הובילה לעלייה בתרומות לעמותה הלא-ממשלתית הלהט"בית, GLAAD, תוך ששמה הופיעה בשיר עצמו: "why are you mad when you could be GLAAD?". בתגובה, GLAAD פתחה גיוס תרומות בפייסבוק שיעדה היה 1,300 דולרים; גיוס התרומות הופנה בעיקר כלפי מעריציה של סוויפט, תוך שסכום התרומה הפופולרי ביותר היה 13 דולרים, בעקבות היותו מספר המזל של סוויפט. אנתוני ראמוס, אחד מהמנהלים ב-GLAAD, הצהיר כי סוויפט "היא אחת מכוכבות הפופ הגדולות בעולם; העובדה שהיא ממשיכה להשתמש בפלטפורמה ובמוזיקה שלה כדי לתמוך בקהילת הלהט"ב ובחוק השוויון היא סימן אמיתי להיותה בת ברית. "You Need to Calm Down" הוא המנון הגאווה הטוב ביותר ואנחנו שמחים לראות את טיילור עומדת לצד קהילת הלהט"ב כדי לקדם שוויון וקבלה בחודש הגאווה הזה". ראמוס הדגיש כי מרבית מהתרומות היו בסכום של 13 דולרים. שרה קייט אליס, המנכ"לית והנשיאה של GLAAD הצהירה: "טיילור סוויפט ממשיכה להשתמש בפלטפורמה שלה כדי למגר אפליה וליצור עולם בו כל אחד יכול לחיות את החיים שהוא רוצה לחיות. GLAAD כל כך אסירת תודה על תרומתה ותמיכתה במאמצים שלנו לקידום השוויון, ועל עבודתה השוטפת לנאום בעד מה שהוגן, צודק וכולל בתוכו את נושא הלהט"ב. באקלים הפוליטי והתרבותי המפלג של ימינו, אנו זקוקים לבעלי ברית נוספים כמו טיילור, המעבירים מסרים חיוביים ומרוממים ללהט"בים בכל מקום".
"אני רק רוצה להגיד שמדובר בפרס שהוענק לי על ידי המעריצים, אז אני רוצה קודם כל לומר תודה להם, כי בקליפ הזה הועלו כמה נקודות, אז אם הצבעת לו זה אומר שאתה רוצה עולם שבו אנחנו כולנו שווים על פי החוק, ללא קשר למי שאנחנו אוהבים, ללא קשר לאופן שבו אנו מזדהים. בסוף הקליפ הזה, הוצגה עתירה ועדיין קיימת עתירה לחוק השוויון, שבעצם אומרת שכולנו ראויים לשוויון זכויות על פי החוק. אני רוצה להודות לכל מי שחתם על עצומה זו מכיוון שכעת יש לה חצי מיליון חתימות. כלומר, פי חמישה מהסכום שיידרש לה כדי לקבל תגובה מהבית הלבן".
ב-26 באוגוסט 2019, זכתה סוויפט בפרס הווידאו קליפים של MTV בקטגוריית "קליפ השנה", על הקליפ של "You Need to Calm Down" במהלך טקס פרסי הווידאו קליפים של MTV לשנת 2019; בנאומה, סוויפט דחקה בקהל ובצופים לחתום על העצומה, והצביעה על כך שהבית הלבן לא הגיב אליה אף על פי שהיה לה "פי חמישה מכמות החתימות המצדיקות קבלת תגובה". הנאום בטלוויזיה הוביל לזינוק במספר החתימות על העצומה. למחרת, הוציא הבית הלבן הודעה; ג'אד דיר, סגן דוברת הבית הלבן, אמר כי "ממשל טראמפ מתנגד לחלוטין לאפליה מכל סוג שהיא ותומך ביחס שווה לכולם; עם זאת, הצעת החוק שהועברה על ידי הבית במתכונתו הנוכחית עלולה לערער את האחריות ההורית".